Rijeka, 29. studenog 2019.g.

**OBJAVA ZA MEDIJE**

**PRIJAVE NA ŠAHOVSKI TURNIR U SUSJEDSTVU FUŽINE EUROPSKE PRIJESTOLNICE KULTURE**

Susjedstvo Fužine, jedno od 27 susjedstava Europske prijestolnice kulture, u subotu 7. prosinca 2019.g. u 16 sati u sklopu programa *Dnevnog boravka* organizira **šahovski turnir *Otvoreno prvenstvo uz Sv. Nikolu* *u Općini Fužine***.

**Turnir je otvorenog karaktera te se svi zainteresirani šahisti i šahovski entuzijasti za sudjelovanje mogu prijaviti najkasnije do nedjelje, 1. prosinca 2019.g.**

**Pravo nastupa imaju svi igrači i igračice, bez upisnine, a prijaviti se mogu na e-mail adresu:** [**starcevic.andrea92@gmail.com**](mailto:starcevic.andrea92@gmail.com)**.**

**Prva tri mjesta u ukupnom poretku osvajaju pehar, a u svakoj kategoriji (seniori, U16, U14, U12) nagrade dobivaju prva tri mjesta. Nagrade su: 1. mjesto – digitalni šahovski sat, 2. mjesto - bon od 150 kuna u Mülleru te 3. mjesto – bon od 100 kuna u Mülleru.**

Turnir će se održati u Domu kulture Fužine, a igrat će se po švicarskom sustavu u 7 kola. Svaki natjecatelj dužan je imati šahovsku opremu – šahovsku ploču i digitalni sat.

***Dnevni boravak*** mjesto je **susreta i druženja** u svakom od 27 susjedstava Rijeke 2020 – Europske prijestolnice kulture, kojim se potiče **stvaranje ugodne atmosfere u svakom pojedinom susjedstvu, u prostorima u kojima se i domaći i gosti osjećaju kao kod svoje kuće**. *Dnevni boravci* 27 susjedstava smišljeni su kao svojevrsni **nasljednici lokalnih čitaonica, knjižnica i domova kulture, koji su bili centri okupljanja i druženja, razmjene znanja te općenito kulturnog i umjetničkog života zajednice**. Svaki od lokaliteta *Dnevnih boravaka* u svih 27 susjedstava ujedno je i **središnje mjesto informiranja o samom susjedstvu, zajednici i mogućnostima uključivanja u rad, volontiranja i/ili sudjelovanja u aktivnostima programa susjedstava**.

*Programski pravac 27 susjedstava Europske prijestolnice kulture okuplja susjedstva diljem Primorsko-goranske županije i svako od njih povezuje s jednim susjedstvom iz jedne od 27 zemalja članica Europske unije, u suradnjama i razmjenama iskustava, običaja i svakodnevice. Time razvija dobre međuljudske odnose i stvara atmosferu uživanja u različitosti. Povezivanja i neformalne mreže suradnji zalog su budućih aktivnosti u području kulture koje će se nastaviti i nakon 2020. 27 susjedstava spaja ljude otoka, obale, zaleđa, gorja te samoga grada Rijeke. To su: Lovran, Opatija, Matulji, Kastav, Pehlin, Drenova, Škurinje, Turnić i Mlaka, Kampus na Trsatu, Jelenje, Čavle, Praputnjak, Kostrena, Crikvenica, Novi Vinodolski, otok Rab, otok Unije, grad Cres, grad Krk, Malinska, Vrbnik, Gomirje, Mrkopalj, Fužine, Delnice, Brod na Kupi i Gornji Kuti.*

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42